་དང་། བཟུང་བ་བསྡུས་པ་དང་། སོ་ཤིང་དང་། ཁྱོར་ཆུ་དང་། སྲུང་སྐུད་དང་། ཀུ་ཤ་སྦྱིན་པ་
དང་། སྲུང་བ་དང་། མཐོང་བར་འགྱུར་བར་སྒྲོག་པ་རྣམས་ཡིན་ཏེ། དཀྱིལ་ཆོག་ཏུ་བཤད་
ཟིན་ཏོ། །དེ་དག་ནི་ནུབ་གཉིས་སྟ་གོན་གྱི་ཆོ་གའོ། །ཐིག་ཚོན་བྱིན་རླབས་ཀྱང་སྤྱི་དང་འདྲ་
མོད། ངག་འདོན་ཙམ་བརྗོད་ན། ཐིག་ཚོན་བཀོད། མཆོད་གཏོར་བཤམས། བསངས་སྦྱངས།
སྟོང་པའི་ངང་ལས་ཤར་དུ་ཐིག་སྐུད་དང་རྡུལ་ཚོན་སྔོན་པོ། ཧཱུཾ་ལས་མི་བསྐྱོད་པ་སྐུ་མདོག་
སྔོན་པོ་གཡས་རྡོ་རྗེ་དང་། གཡོན་དེས་ཡུ་བ་བྱས་པའི་དྲིལ་བུ་འཛིན་པ། ཡུམ་རྡོ་རྗེ་དབྱིངས་
ཀྱི་དབང་ཕྱུག་མ་སྔོན་མོ། རང་དང་འདྲ་བ་དང་མཉམ་པར་སྦྱོར་བ། ལྷོར྾ སེར་པོ་ཏཱཾ་ལས་
རིན་ཆེན་འབྱུང་ལྡན་སྐུ་མདོག་སེར་པོ་གཡས་རིན་པོ་ཆེ་དང་། གཡོན་དེས་ཡུ་བ་བྱས་པའི་
དྲིལ་བུ་འཛིན་པ། ཡུམ་མཱ་མ་ཀཱི་སེར་མོ་རང་དང་མཚུངས་པ་དང་སོགས། ནུབ་ཏུx དམར་
679

སྒྲོལ་མའི་དཀྱིལ་འཁོར་གྱི་སྒྲུབ་ཐབས།
པོ་ཧྲཱིཿལས་འོད་དཔག་མེད་སྐུ་མདོག་དམར་པོ། གཡས་པདྨ་དང་། གཡོན་དེས་ཡུ་བ་བྱས་
པའི་དྲིལ་བུ་འཛིན་པ། ཡུམ་གོས་དཀར་མོ་དམར་མོ་རང་དང་སོགས། བྱང་དུx ཐིག་སྐུད་
དང་རྡུལ་ཚོན་ཨོཾ་ལས་རྣམ་པར་སྣང་མཛད་དཀར་པོ། འཁོར་ལོ་དང་། དེས་ཡུ་བ་བྱས་པའི་
དྲིལ་བུ་འཛིན་པ། ཡུམ་སངས་རྒྱས་སྤྱན་མ་དཀར་མོ། རང་དང་མཚུངས་པ་དང་མཉམ་པར་
སྦྱོར་བ། དེ་བཞིན་དུ་སྦྱར་ཏེ། དབུས་སུ་ལྗང་གུ་ཨཿལས་དོན་ཡོད་གྲུབ་པ་སོགས། སྐུ་མདོག་
གཡས་རལ་གྲི་དང་གཡོན་དེས་ཡུ་བ་བྱས་བའི་དྲིལ་བུ་འཛིན་པས་ཡུམ་སྒྲོལ་མ་
ལྗང་གུ
ལྗང་གུ་སོགས། ཐམས་ཅད་ཀྱང་དར་དང་། རིན་པོ་ཆེ་དང་རུས་པའི་རྒྱན་གྱིས་བརྒྱན་པ།
ཡབ་རྣམ་ཐོར་ཚུགས་དང་ལྡན་ཞིང་རྡོ་རྗེའི་སྐྱིལ་ཀྲུང་། ཡུམ་རྣམས་ཞིག་ཕྱིས་དང་། པདྨའི་
སྐྱིལ་ཀྲུང་། །
༈ དཔྲལ་བར་ཨོཾ་དཀར་པོ་ནས། ཧཱུཾ་སྔོན་པོ། མིག་ཏུ་ཀྱྀ་དཀར་པོ་ནས་ཀུན་ཏུ་བཟང་པོའི་
ངོ་བོའོ། །རང་གི་ཐུགས་ནས་འོད་ཟེར་འཕྲོས། ཡེ་ཤེས་སེམས་དཔའ་རྒྱལ་བ་རིགས་ལྔ་དང་།
ཡུམ་ལྔ་བཛྲ་ས་མཱ་ཛཿ ཛཿཧཱུྃ་བཾ་ཧོཿ ཡང་ཐུགས་ཀ་ནས་འོད་ཟེར་འཕྲོས། དབང་གི་ལྷ་རྡོ་
རྗེ་རོལ་པ་མོའི་ཚོགས་རྣམས་སྤྱན་དྲངས། ཨོྃ་བཛཱི་བྷ་བ་ཨ་བྷི་ཥིཉྩ་ཞེས་དབང་བསྐུར། ཉེས་
སྐྱོན་ཐམས་ཅད་སྦྱངས། དཔལ་རྡོ་རྗེ་སེམས་དཔའ་རེ་རེས་དབུ་བརྒྱན་པར་གྱུར། ཨོཾ་པཉྩ་ཀཱུ་
ལཱ་དྷི་བ་ཏི་ས་པ་རི་བཱ་རེ་བྷྱཿ ཨཿཎྷཾ་པྲ་ཏཱིཙྪ་སོགས་ནས། ཤབྡ་ཨཱཿཧཱུཾ། མི་བསྐྱོད་རྡོ་རྗེ་ཡེ་ཤེས་
ཆེ། །སོགས་དེ་ཉིད་ལྔ་བས་བསྟོད། སྒྲུབ་ཐབས་ལྟར་གཏོར་མ་བྱིན་གྱིས་བརླབས་ནས། ཨོཾ་ཧཱུྃ་
ཏཱཾ་ཧྲཱིཿཨཿ ཨ་ཀཱ་རོ་སོགས་ལན་གསུམ་མམ་ལྔའམ་བདུན་གྱིས་ཕུལ། ཡང་ཨགྷཾ་སོགས་བསྡུས་
པས་མཆོད། མཁའ་ལྟར་ཀུན་དུ་ཁྱབ་པ་ཡི། །སྐུ་དང་གསུང་དང་ཐུགས་རྡོ་རྗེ། ཡོན་ཏན་
འཕྲིན་ལས་མཉམ་པ་ཉིད། །བདེ་གཤེགས་ཡབ་ཡུམ་རྣམས་ལ་འདུད། །མཆོད་སྦྱིན་གཏོར་མ་
ནས། །ཀུན་འགྲུབ་ཤོག རིགས་ལྔ་ཡབ་ཡུམ་བཅུ་བྱང་ཆུབ་ཀྱི་སེམས་སུ་ཞུ་ནས། ཐིག་སྐུད་ཁ་
དོག་ལྔ་རྣམས་དང་། རྡུལ་ཚོན་ཁ་དོག་ལྔ་རྣམས་སུ་གྱུར། ཨོཾ་ཨཱཿབཛྲ་དྲྀཀྲ་ཧཱུྃ་ཧཱུྃ། ཨོཾ་ཨཱཿརཏྣ་
རྡུ
བྷྱཿཀྲ་ཏྲཾ་ཧཱུྃ། ཨོཾ་ཨཱཿ ཨ་རོ་ལྀཀྲ་ཧྲཱིཿཧཱུྃ། ཨོཾ་ཨཱཿཛི་ན་ཛིཀྲ་ཨོཾ་ཧཱུཾ། ཨོཾ་ཨཱཿཔྲཛྙཱ་དྷཱིཿཀྲ་ཨཿ ཧཱུཾ། ཞེས་མང་
དུ་བཟླས། ཛཿཛཿཛཿ ཅེས་ཐིག་སྐུད་བརྐྱངས། ཨོཾ་ཨཱཿཨཿནྱ྅ནྱ་ཨ་ནུ་ག་ཏཱཿསརྦ་དྷརྨཱ པ་ར་སྤ་
680

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
རྒྱ་བོད་སྨན་སྦྱོར་ཐོར་བུའི་སྐོར།
ར། ཨ་ནུ་པྲ་བིཥྛཿ སརྦ་དྷརྨཱ ཨཱདྱནྟ། ཨ་ནུ་པྲ་བིཥྛཿསརྦ་དྷརྨཱ་ཨོཾ་ཨཱཿཧཱུཾ། ཞེས་སྒྲིལ། ཨོཾ་དེ་བཞིན་
གཤེགས་པ་ཐམས་ཅད་ཀྱི། །འགྲོ་དོན་མཛད་དུས་འདི་ལགས་པས། །དེང་འདིར་བྱིན་གྱིས་
རློབས་ཤིག་ཅེས། ཐིག་སྐུད་སྒྲས་ནི་བསྐུལ་མ་འདེབས། །ཧཱུཾ་ཨོཾ་སརྦ་ཏ་ཐཱ་ག་ཏ་བཛྲ་སཱུ་ཏྲཾ་ས་མ་
ཡ། མཱ་ཏི་ཀྲ་མ་ཧཱུཾ། དེ་ནས་ལས་ཐིག་གདབ་སྟེ། གཞན་ན་སྤྱི་དང་འདྲ། རྟ་བབས་སྒོ་ཆད་གཅིག་
ཏུ་བྱ། །སྣམ་བུ་བཞི་པར་བྱེད་ན་ནི། །སྣམ་བུ་འོག་མ་ཀ་རྒྱན་མཉམ། །གཉིས་པ་ཆ་ཆུང་རེ་རེས་
རིང་། །གསུམ་པ་མུན་པའི་སྣམ་བུ་མཉམ། །བཞི་པ་དེ་ལས་གཅིག་གིས་བསྐུམ། །གསུམ་པའི་
དབུས་སུ་ཚངས་ཐིག་གི །གཡས་གཡོན་ཆ་ཆུང་རེ་རེ་དང་། །གཉིས་པ་ལ་ནི་གསུམ་གསུམ་
དང་། །དང་པོ་ལ་ནི་གཉིས་གཉིས་ཏེ། །ཡང་ན་གླང་རྒྱབ་མིག་གསུམ་བྱ། །སྣམ་བུ་བཅུ་གཅིག་
སྤྱི་དང་མཚུངས། །དེ་ཡི་ནང་ཚན་གསུམ་པོ་ཡང་། །ཇི་ལྟར་འདོད་པ་སྦྱར་དུ་རུང་། །ཀ་བ་ཀ་
རྒྱན་མུན་པ་དག །རྩིག་པའི་ཐིག་ལ་རེག་པར་གདབ། །རྟ་བབས་ཀྱི་ནི་གཡས་གཡོན་དུ། །
མཆོད་རྟེན་གཉིས་ནི་བྱ་བར་འདོད། །ཆ་ཆུང་གཉིས་ནི་སྟེགས་བུ་སྟེ། །དེ་ནས་གཉིས་ནི་དྲིལ་
བུའོ། །བཞི་པ་བུམ་པའི་གནས་སུ་འདོད། །རྩིག་པའི་ནང་གི་ཁྱད་པར་ནི། །བཞི་པ་དང་ནི་
གསུམ་པ་གཉིས། །ཕྱེད་གདབ་ནང་མའང་ཕྱེད་དུ་གདབ། །དེ་དབུས་རེ་མིག་དགུ་པ་སྟེ། དེ་
ནས་སྒོ་ཡི་རྩ་ཐིག་ཕྱིས། །རྡུལ་ཚོན་བླངས་ཏེ། ཨོཾ་བཛྲ་ཙི་ཏྲ་ས་མ་ཡ་མཱ་ཏི་ཀྲ་མ་ཧཱུཾ། ཞེས་མང་
དུ་བཟླས་ཏེ། ཕུར་ཁུང་དགང་། འདི་ནི་ཆོས་ཉིད་དག་པ་སྟེ། །སེམས་ཅན་ཁམས་ནི་རབ་སྒྲོལ་
བྱེད། །དམ་ཚིག་སྒྲོལ་མ་ཞེས་བྱ་བའི། །དཀྱིལ་འཁོར་སྙིང་པོ་བྲི་བར་བྱ། །ཨོཾ་ས་མ་ཡ་ཧོཿཨ་
ཧཾ། ཞེས་དབང་ལྡན་ནས་བརྩམས་ཏེ་བྲི་བར་བྱའོ། །དབུས་ཀྱི་གདུང་དང་ཀ་བ་ནག །རེ་མིག་
རྣམས་དང་གྲུ་ཆད་སྔོ། །ཨུཏྤལ་དམར་པོ་སིལ་མར་བཀྲམ། །ཕྱི་ནས་རིམ་བཞིན་སྣམ་བུ་ལྔ། །
ནག་དམར་སྣ་ཚོགས་སེར་དང་དཀར། །ལྷ་སྣམ་ཕྱོགས་མདོག་རྩིག་པ་ནི། །ནང་ནས་ལྗང་
དམར་སེར་ནག་དཀར། །དྲ་ཕྱེད་ཕྱི་བསྟན་མུན་པ་ནག །མཆོད་རྟེན་དཀར་ཞིང་ཁྱམ་ལྗང་
གུ །ཀ་རྒྱན་གླང་པོ་སེང་གེ་སོགས། །དབུས་སུ་ཨུཏྤལ་སྔོན་པོ་བྲི། །ཕྱོགས་བཞིར་པད་དཀར་
གསེར་བུམ་དང་། །ལྕགས་ཀྱུ་རལ་གྲི་ཕྱོགས་མདོག་བྲི། །མཚམས་བཞིར་ཨུཏྤལ་སྐུ་མདོག་
མཚུངས། །གྲྭ་བཞིར་ཐོ་བ་རལ་གྲི་དང༌། །དབྱུག་པ་ཕུར་བུ་རྣམ་པར་དགོད། །ལས་ཀྱི་སྣམ་བུ་
681

སྒྲོལ་མའི་དཀྱིལ་འཁོར་གྱི་སྒྲུབ་ཐབས།
དབུས་མ་ལ། །ལྷ་ཡི་མདོག་མཚུངས་གདན་དུ་བྱ། །ཕྱག་མཚན་བྲི་ན་གཡས་ཀྱིའོ། །སྒོ་བཞིར་
ལྕགས་ཀྱུ་ཞགས་པ་དང་། །ལྕགས་སྒྲོག་དྲིལ་བུ་མཛེས་པར་བྲི། །བུམ་བ་སྒྲུབ་པ་ནི། ལྷ་གྲངས་
དང་མཉམ་པའི་བུམ་པའམ། མ་འབྱོར་ན་བུམ་པ་ལྔ། སྟེགས་བུའི་སྟེང་དུ་ལྔ་ཚོམས་སུ་བཀོད།
ལས་བུམ་ལོགས་ཞིག་ཏུ་བྱ་སྟེ། བུམ་པ་དྲུག་གོ །འདིར་དྲུག་གི་དབང་དུ་བྱས་ནས།
༈ བུམ་པ་བསངས་སྦྱངས། སྟོང་པའི་ངང་ལས་པཾ་ལས་པདྨ་དང་། ཨ་ལས་ཟླ་བའི་སྟེང་
དུ་ཧཱུཾ་ལས་རིན་པོ་ཆེའི་བུམ་པ་སེར་པོ་ཡངས་ཤིང་རྒྱ་ཆེ་བ། ལྟོ་བ་ལྡིར་ཞིང་མགྲིན་པ་ཕྲ་
བ། མཆུ་འཕྱང་བ། ལྷ་རྫས་ཀྱིས་དཀྲིས་པའོ། །ཨོཾ་ཏསྟེ་ཏསྟེ་མ་ཧཱ་ཏསྟེ་སྭཱ་ཧཱ། ལྷའི་ཆུ་བོ་རབ་ཏུ་
འབབ་པར་གྱུར། ཨོཾ་ཀལྤ་བྲྀཀྵ་ཡ་སྭཱ་ཧཱ། དཔག་བསམ་ཤིང་གིས་ཁ་བརྒྱན་པར་གྱུར། དབུས་
ཀྱི་བུམ་པའི་གནས་སུ་པདྨ་ཟླ་བ་ཉི་མ་བརྩེགས་པའི་གདན་ལ། ཏཾ་ལས་བཅོམ་ལྡན་འདས་
མ་ཆེན་མོ་དམ་ཚིག་སྒྲོལ་མ་རྣལ་འབྱོར་མ་ཅེས་པ་ནས། འཕྲེང་བ་འཁྲུགས་པའོ། ། ཤར་དུ་ཏཱཾ་
ལཾ་ལས་སོགས། ལྷོར་ཏཱཾ་མཱཾ་ལས་སོགས། ནུབ་ཏུ་ཏཱཾ་བཱཾ་ལས་སོགས། བྱང་དུ་ཏཱཾ་ཧཱུཾ་ལས་སོགས།
གཙོ་མོ་དང་མཚུངས་པའོ། །ཤར་དུ་ཛཿལས་སོགས། ལྷོར་ཧཱུཾ་ལས་སོགས། ནུབ་ཏུ་བཾ་ལས་
སོགས། བྱང་དུ་ཧོཿལས་ནས། གཡོན་བརྐྱང་པས་གནས་པའོ། །མཚམས་རྣམས་སུ་ཧཱུཾ་རེ་རེ་
ཡོངས་སུ་གྱུར་པ་ལས། ཤར་ལྷོར་གཤིན་རྗེ་གཤེད་པོ་ནག །ཅེས་པ་ནས། ཡང་སྤྲུལ་ཕོ་ཉའི་
ཚོགས་ཀྱང་འགྱེད། ཅེས་པའི་བར་མངོན་རྟོགས་བཞིན། ཤར་གྱི་བུམ་པའི་ནང་དུ། སྭ་ཧཱ་ལས་
ཞི་བའི་ནས། ཞི་བའི་ཉམས་ཅན་རྨོངས་བྱེད་མ་དང་དུག་ཞི་བར་བྱེད་མ་སྤྲོ་བ། བྱང་གི་བུམ་
པར་ༀ་ལས་ནས། དགྱེས་པའི་ཉམས་ཅན། རེངས་བྱེད་མ་དང་གནོན་པར་བྱེད་མ་སྤྲོ་བའོ། །
ནུབ་ཀྱི་བུམ་པ་ཧོཿལས་ནས། ཆགས་པའི་ཉམས་ཅན། འགུགས་པར་བྱེད་མ་དང་ཕུར་བུས་
འདེབས་པར་བྱེད་མ་སྤྲོ་བའོ། །ལྷོའི་བུམ་པར་ཕཊ་ལས་ནས། དྲག་པོའི་སྒྲོལ་མ། ཁྲོས་པའི་
ཉམས་ཅན། བསྐྱོད་བྱེད་མ་དང་། དབྱེ་བྱེད་མ་སྤྲོ་བའོ། །ལས་བུམ་དུ་ཧཱུཾ་ལས་བདུད་རྩི་འཁྱིལ་
བ་ནག་ཅེས་པ་ནས། འདོད་ལྷ་ཞབས་ཀྱིས་མནན། རང་གི་སྙིང་གའི་ས་བོན་ལས་འོད་ཟེར་
འཕྲོས་པས། བཅོམ་ལྡན་འདས་མ་སྒྲོལ་མའི་ལྷ་ཚོགས་ཐམས་ཅད་མདུན་གྱི་ནམ་མཁར་བཛྲ་
ས་མཱ་ཛཿནས། གནས་ཀྱི་དབང་བསྐུར་སྦྱིན་པར་བྱ། ཨོཾ་བཛྲ་ཨུ་ད་ཀ་ཨ་བྷི་ཥིཉྩ་ཧཱུཾ། སུ་པ་ཏ་སྟཱཾ་
682

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
རྒྱ་བོད་སྨན་སྦྱོར་ཐོར་བུའི་སྐོར།
ཨ་ཧཾ། ཞེས་དབང་བསྐུར། གཙོ་མོ་ལ་དོན་ཡོད་གྲུབ་པས་དབུ་བརྒྱན་པ་དང་། འཁོར་རྣམས་ལ་
གཙོ་མོས་དབུ་བརྒྱན། ཡི་གེ་བཅུ་པ་ཅི་འགྲུབ་དང་། རྩ་སྔགས་བརྒྱ་རྩ་བརྒྱད་བཟླ། ལས་བུམ་
ལ་དམིགས་ནས་བདུད་རྩི་འཁྱིལ་བའི་སྔགས་ཀྱང་བརྒྱ་རྩ་སོགས་བཟླའོ། །ཨོཾ་སརྦ་ཏ་ཐཱ་ག་ཏ་
ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། ཉེར་གཅིག་ཙམ། ཨགྷཾ་ནས་ཤབྡའི་བར་གྱིས་མཆོད། ཨོཾ་ཨཱཿཏཱཾ་
ཧཱུྃ། སྭཱ་ཧཱ་ཨོཾ་ཧོ་ཕཊ། ཏཱཾ་ལཾ་ཏཱཾ་མཱཾ། ཏཱཾ་བཱཾ་ཏཱཾ་ཧཱུཾ། ཛཿཧཱུྃ་བཾ་ཧོཿ ཨོཾ་ཨཱཿཧཱུཾ། ཞེས་ནང་མཆོད་ཕུལ།
ཨ་ནུ་རཱ་གའི་སྔགས་ཀྱིས་རྗེས་ཆགས་བྱ། མཚན་ངེས་པས་བསྟོད། ཡིག་བརྒྱ་ལན་གསུམ། ཨོཾ་
བཛྲ་ཨགྷཾ་པྲ་ཏཱིཙྪ་ན་མཿ ཨོཾ་ཨཱཿཧཱུཾ། མེ་ཏོག་དཀར་པོ་དང་བཅས་པའི་མཆོད་ཡོན་ཕུལ། ལྷ་
རྣམས་བདེ་བ་ཆེན་པོའི་ངོ་བོར་འོད་དུ་ཞུ་ནས་བུམ་པའི་ཆུ་དང་དབྱེར་མེད་དུ་འདྲེས་པར་
གྱུར། ལས་བུམ་གྱི་ཆུ་བླངས་ཏེ་བུམ་པ་ལ་བསྐོར། གནས་ཁང་ལ་གཏོར། བདུད་རྩི་འཁྱིལ་
བའི་སྔགས་བཟླས། བར་ཆད་སྲུངས་ཤིག་ཅེས་བརྗོད། །
དེ་ནས་རྡུལ་ཚོན་གྱི་དཀྱིལ་འཁོར་བྲིས་ཟིན་པ་ལ། བྱུར་བསལ་བ་དང་། བསྲུང་བ་
བྱས། རོལ་མོའི་སྒྲ་དང་བཅས་ཏེ་བུམ་པ་རྣམས་དཀྱིལ་འཁོར་ལ་བསྐོར་ཞིང་། བུམ་པ་ལྔ་
པོ་འཇོག་སྟབས་བདེ་ན། དཀྱིལ་འཁོར་གྱི་དབུས་སུ་སྟེགས་བུའི་སྟེང་དུ་བཞག །ལས་བུམ་
དཀྱིལ་འཁོར་གྱི་ཤར་སྒོའི་ཐད་དམ། སློབ་དཔོན་གྱི་མདུན་དུ་བཞག་གོ །དེ་དག་ནི་ཉི་མ་
གསུམ་པའི་བྱ་བའོ། །
༈ ནང་པར་སྔ་བར་ཡོ་བྱེད་རྣམས་ཚོགས་པར་བྱས་ཏེ། སྔོན་འགྲོ་གཏོར་མ། གནས་ཡོ་
བྱིན་རླབས། སྐྱབས་འགྲོ་སེམས་བསྐྱེད། རྡོར་སེམས་བསྒོམ་བཟླས་རྣམས་སྔོན་དུ་བཏང༌།
མདུན་བསྐྱེད་ཀྱི་དཀྱིལ་འཁོར་བསངས་སྦྱངས། སྟོང་བའི་ངང་ལས། འོག་ཏུ་རླུང་གི་དཀྱིལ་
འཁོར་ནག་པོ། ཅེས་པ་ནས། སྲུང་བའི་འཁོར་ལོར་གྱུར། དེའི་ནང་དུ་དངོས་གྲུབ་འབྱུང་བའི་
དུར་ཁྲོད་ཆེན་པོ། ཞེས་པ་ནས། སྒོ་བཞིར་སྣ་ཚོགས་པདྨའི་གདན། དེ་ནས་བྲིས་པའི་དཀྱིལ་
འཁོར་ལ་ལྷ་ཞལ་ཕྱག་གི་རྣམ་པ་ཅན་རྫོགས་པར་བཀོད་ཡོད་ན། སྐད་ཅིག་གིས་ལྷ་རྣམས་
བསྐྱེད་དགོས་ཤིང་། རས་བྲིས་ལ་ཡང་དེ་བཞིན་ནོ། །ས་བོན་ལ་ཡི་གེ་ཉིད་དང་། ཐིག་ལེ་ལས་
ས་བོན་ཕྱག་མཚན་གང་རུང་བསྐྱེད་དགོས། འོན་ཀྱང་སྐབས་འདིར་ཕྱག་མཚན་འགོད་པ་
683

སྒྲོལ་མའི་དཀྱིལ་འཁོར་གྱི་སྒྲུབ་ཐབས།
ཉིད་གཙོ་ཆེ་བས། དབུས་ཀྱི་གདན་གྱི་སྟེང་དུ་རབ་ཏུ་རྒྱས་པའི་ཨུཏྤལ་སྔོན་པོ། སྡོང་བུ་དང་
བཅས་པ་འོད་ཟེར་འཕྲོ་བའོ། །རེ་མིག་བརྒྱད་ལ། ཤར་དུ་པདྨ་དཀར་པོ། བྱང་དུ་གསེར་གྱི་བུམ་
པ་རབ་ཏུ་གང་བ། ནུབ་ཏུ་ལྕགས་ཀྱུ། ལྷོ་རུ་རལ་གྲི། ཤར་ལྷོར་ཨུཏྤལ་དཀར་པོ། ལྷོ་ནུབ་ཏུ་
ཨུཏྤལ་སེར་པོ། ནུབ་བྱང་དུ་ཨུཏྤལ་དམར་པོ། བྱང་ཤར་དུ་ཨུཏྤལ་ནག་པོ། ཤར་སྒོར་ལྕགས་
ཀྱུ། ལྷོ་སྒོར་ཞགས་པ། ནུབ་སྒོར་ལྕགས་སྒྲོག བྱང་སྒོར་དྲིལ་བུ། ཤར་ལྷོའི་གྲྭར་ཐོ་བ། ལྷོ་ནུབ་
ཀྱི་གྲྭར་རལ་གྲི། ནུབ་བྱང་གི་གྲྭར་དབྱུག་པ་དཀར་པོ། །བྱང་ཤར་གྱི་གྲྭར་རྡོ་རྗེས་མཚན་པའི་
ཕུར་བུ། ལས་ཀྱི་སྣམ་བུ་ལ། ཤར་དུ་རྩེ་གསུམ་དང་། བདུད་རྩིས་གང་བའི་བུམ་པ། བྱང་དུ་
ལྕགས་སྒྲོག་དང་རི་རབ། ནུབ་ཏུ་ལྕགས་ཀྱུ་དང་ཕུར་བུ། ལྷོར་དབྱུག་ཐོ་དང་རལ་གྲི་རྣམས་
གྲུབ་པར་གྱུར། །
༈ ༀ་ཏཱ་རེ་ཏུཏྟཱ་རེ་ཏུ་རེ་ཧཱུཾ་ཕཊ་ནས། ཨོཾ་ཨ་མྲྀ་ཏ་ཀུཎྜ་ལི་ཧཱུཾ་ཕཊ་ཀྱི་བར་གོང་ལྷག་གནས་
ཀྱི་སྐབས་བཞིན། ལན་གསུམ་བརྗོད། ཡི་གེ་བརྒྱ་པ་ཡང་གཙོ་མོ་ལ་བདུན་སོགས་དང་། ལྷ་
གཞན་རྣམས་ལ་རེ་རེ་བཟླའོ། །དེ་ནས་བད